THANA เผยกำไรปี 60 โตกระฉูด 93% มาที่ 33.83 ลบ. หลังรายได้เพิ่ม-รายจ่ายลด
THANA เผยกำไรปี 60 โตกระฉูด 93% มาที่ 33.83 ลบ. จากปีก่อนมีกำไร 17.55 ลบ. หลังรายได้เพิ่ม-รายจ่ายลด
8 ก.พ. 2561

บริษัท ธนาสิริ กรุ๊ป จำกัด (มหาชน) หรือ THANA รายงานผลการดำเนินงานปี 60 สิ้นสุดวันที่ 31 ธ.ค.60 (รวมบริษัทย่อย) ดังนี้

ทั้งนี้ผลการดำเนินงานประจำปี 60 มีกำไรเพิ่มขึ้น เนื่องจากความพร้อมของสินค้าในโครงการ ประกอบกับการปรับขบวนการตรวจรับมอบบ้านและการยื่นขอสินเชื่อลูกค้าให้สอดคล้องกับการขายมากขึ้น อนึ่ง ในไตรมาส 3/60 บริษัทฯมีรายได้อื่นจากการได้รับค่าทดแทนค่าที่ดินพร้อมดอกเบี้ยตามคำพากพากษาศาลปกครองสูงสุดจำนวนรวมประมาณ 7.4 ล้านบาท
ขณะที่ค่าใช้จ่ายในการขายอยู่ที่ 9.9% ของรายได้จากการขายฯ เทียบกับ 11.1% ในงวดเดียวกันของปีก่อน ลดลง 1.1% สาเหตุมาจากการควบคุมค่าใช้จ่ายทางการตลาดให้เหมาะสมกับการปรับกลยุทธ์ทางการตลาด
อีกทั้ง บริษัทฯและบริษัทย่อย มีค่าใช้จ่ายในการบริหารในปี 60 รวม 128.3 ล้านบาท ลดลงจากงวดเดียวกันของปีก่อนประมาณ 2.7 ล้านบาท หรือลดลง 2.1% เป็นผลมาจากการบริหารค่าใช้จ่ายในระหว่างปี และค่าใช้จ่ายเรื่องบุคลากรขณะที่ยังมีการปรับเงินเดือนประจำปี